skhmayun

bniru：Sabi Nobu

sraral sraral.... balay ga kmayal mha squliq ga. tnaq kwara squ sinhluyan, nanu yasa, khmay khmay balay qu squliq hoyaw alay qu squliq lga rrgyax qani ga, ini tnaq son ki’an khmayun son squliq la. 

nanu yasa bnkis kmayal mha ahi hmswa leqay ta qmasuy smka, smka ga musa squ kyahu rgyax bb’nux nanu mha sqani qu pkkayal.

tehuk squ ryax nasa. t’aring squ qmasuw squ sihluyan, yaqu smoya musa squ leheci  bbnux squ qyanux squliq ga musa psqun squ lebinah nqu rrgyax. 

nanu yasa, cingay na squliq ga nanu pksyugun na sazing nqu sinhluyan ru musa ta spwah squ phngiyang nqu hngiyang ga musa ta baqun mha sazing sinhluyan qani ga musa tnaq squ khmay na squliq. nanu yasa bnkis kmayal mha,

aw baq t’rang qmasuw Tayal ga cinngay balay squliq wal nha qingun, ini hmwaw, skura bbnux na mrhuw smyuk mha nway la nway la. ini ga babaw nya maki squ rngu mamu ga uwah qmalup squ kmop tunux myan. uwah squ mgaga sminan. kmayal lga nanu wal squ mma nqu rhiyal mqyanux la. 

aring nasa lga rgyax nqu sinlhuyan na squliq ga skayal nha squ hugal nqu bbnux nqu ssquliq ga Skhmayun son nha. imi na qani ga khmay balay na squliq. t’rang babaw nasa lga aring squ rgyax nqu sinhluyan ga ini phngaw mwah qmalup ini ga mwah mgaga squ yaw qani la.

nanu saya sazing sinhluyan squ hmwah mha oy~~~ binah nqu rrgyax cqun squ phngiyang, nanu pongan squ musa bebnux na squliq ga sihluyan na squliq ga cipuq hazi hngiyang nha nanu yasa aring squ ssobih rrgyax nqu sinluyan na squ squliq ga musa tmwang kya nanu yasa cqun lmhwaw lozi ga trang squ rmhaw qani lga pongan nha a~ tnaq qu hngyang nanu yasa mha sqani squ kmayal bnkis mha blaq.

sazing nqu sinhluyan na Tayal ga, maha sqani psgayan trang squ shriq rgyax musa squ b’bnux na sinhluyan squliq ga, trang qani lga, cqun squ mhow hngiyang nha hopa si bbu squ kayal tgtuw kwara rgyax ru hlahuy. nanu maki squ rrgyax na sinhluyan na squliq nkux mhaw, sa balay cingay squliq mamu.